गोदान दिल्ली: हादरनाङैनो कर’ना भाइरासनि नैथि खोलोबनि गेजेराव गाग्लोबजानायनि अनजिमाया थोजासे गोख्रैयै बांबोनायजों लोगोसे थैनायनि अनजिमायाबो बांबोदों। बेयावनो हादराव फाहामथाय राहानि थोजासे नङै बिथिङाव गुबुन हादरारि हेफाजाबखौबो थादनाय गैयाजासे मोनबोबाय थानो हादों। बे थासारिआवनो सुक्रुबारखालि आमेरिकानि राजथावनि निउ इयर्क सहरनिफ्राय माखासे गोनांथि जानाय मुवा बेसादफोरखौ भारतसिम दैथायहरनायनि बाथ्राया सोरांआव फैदों।